
	ΚΑ΄ ΣΕΜΙΝΑΡΙΟ

ΑΡΧΑΙΑΣ ΚΥΠΡΙΑΚΗΣ ΓΡΑΜΜΑΤΕΙΑΣ

Η ΑΡΧΑΙΑ ΚΥΠΡΙΑΚΗ ΓΡΑΜΜΑΤΕΙΑ
 ΑΝΑ ΤΟΥΣ ΑΙΩΝΕΣ

στο Σπίτι της Κύπρου

Tην Τρίτη 9 Μαΐου 2017, το Σπίτι της Κύπρου και η Φιλοσοφική Σχολή του Εθνικού και Καποδιστριακού Πανεπιστημίου Αθηνών (Ε.Κ.Π.Α.) διοργάνωσαν, στο Σπίτι της Κύπρου, το ΚΑ΄ ΣΕΜΙΝΑΡΙΟ ΑΡΧΑΙΑΣ ΚΥΠΡΙΑΚΗΣ ΓΡΑΜΜΑΤΕΙΑΣ με θέμα Η ΑΡΧΑΙΑ ΚΥΠΡΙΑΚΗ ΓΡΑΜΜΑΤΕΙΑ ΑΝΑ ΤΟΥΣ ΑΙΩΝΕΣ.
Με την ευχή για επιτυχία, δύναμη και καλή πρόοδο στους νέους επιστήμονες, καλωσόρισε τους συμμετέχοντες και τους παρευρισκομένους στο ΚΑ΄ Σεμινάριο, η Μορφωτικός Σύμβουλος κ. Μαρία Παναγίδου, ενώ στη συνέχεια διάβασε τον χαιρετισμό που απέστειλε ο Υπουργός Παιδείας και Πολιτισμού, Δρ Κώστας Καδής.

Στη συνέχεια χαιρετισμό απηύθυναν η Κοσμήτωρ της Φιλοσοφικής Σχολής, Ε.Κ.Π.Α., κ. Ελένη Καραμαλέγκου, ο Αναπλ. Καθηγητής Γλωσσολογίας, Ε.Κ.Π.Α, εκ μέρους της Επιτροπής του Πανεπιστημίου Αθηνών για την Κύπρο, κ. Παναγιώτης Κοντός και η Υπεύθυνη Ελληνικών Προγραμμάτων και Δημοσίων Σχέσεων του Ιδρύματος Α. Γ. Λεβέντη, κ. Μυρτώ Χατζάκη. 
Την έναρξη των εργασιών του Σεμιναρίου κήρυξε ο Πρέσβης της Κυπριακής Δημοκρατίας κ. Κυριάκος Κενεβέζος ο οποίος εξήρε την πολυετή συμβολή και άοκνη προσπάθεια του εμπνευστή του Σεμιναρίου της Αρχαίας Κυπριακής Γραμματείας κ. Ανδρέα Βοσκού και των συνεργατών του.
Στο ΚΑ΄ Σεμινάριο Αρχαίας Κυπριακής Γραμματείας συμμετείχαν:

Στην Α΄ Συνεδρία με Πρόεδρο τον Παναγιώτη Κοντό, ο Ανδρέας Ι. Βοσκός (Ομότ. Καθηγητής Αρχαίας Ελληνικής Φιλολογίας, Ε.Κ.Π.Α.), «Από την Αρχαϊκή Επική Ποίηση της Κύπρου και τον μύθο του Τεύκρου στην Ἑλένην του Ευριπίδη και στην Ἑλένην του Γιώργου Σεφέρη».

Στη συνέχεια παρουσίασαν τις εργασίες τους οι φοιτητές/-τριες Ε.Κ.Π.Α.:

Γαβριήλ Μπομπέτσης, Ευθυμία Σωτηροπούλου και Ιωάννα Φυσέκη, «Οι διαστάσεις του έρωτα στον Ομηρικό ύμνο 5 Υ1 [V] Εἰς Ἀφροδίτην: από το βλέμμα στην ένωση και από την ένωση στο άχος».
Γεώργιος Αθανασιάδης και Αντώνιος Σταμίρης: «Μυθολογικές παρεκβάσεις στον Ομηρικό ύμνο 5 Υ1 [V] Εἰς Ἀφροδίτην. 
Γιάννης Ρήγας και Ξένια Παθιάκη, «Κύπριδα Αφροδίτη: στολισμός, παράλληλα, αναλογίες με το σήμερα».
 Ευγενία-Δανάη Γλαντζή, Μαρία-Ελευθερία Κοσμή και Αναστάσιος  Κωλέτσης, «Το μοτίβο της αποπλάνησης στον Ομηρικό ύμνο 5 Υ1 και στα Ομηρικά Έπη»
Η Β΄ Συνεδρία  με Πρόεδρο τη Γραμματική Κάρλα, ξεκίνησε με την εισήγηση της  Αικατερίνης-Νίνας Καρβούνη (Λέκτωρος Αρχαίας Ελληνικής Φιλολογίας, Ε.Κ.Π.Α.), «Τα ποιήματα του Επικού Κύκλου στους αυτοκρατορικούς χρόνους».

Τις εργασίες τους παρουσίασαν οι φοιτητές/-τριες Ε.Κ.Π.Α.:
Στέφανος Αλιφιεράκης, «Σύγκριση ερωτικής αριστείας (Ομηρικός ύμνος 5 Υ1 [V] Εἰς Ἀφροδίτην) με την πολεμική αριστεία του Αχιλλέα».
Πολύμνια Αγγελοπούλου, Δέσποινα-Ραφαηλία Καραθανασιάδη και Μαρία-Αμαλία Καψάλη, «Ερωτική μυθολογία στην αρχαϊκή επική ποίηση».
Άρτεμις Χαρδούβελη, Μαρία Κοτταρίδη, Άννα Πανοπούλου, Μαρία Παραστατίδου και Μαριαλένη Τσουβελεκίδη, «Η Αφροδίτη της επικής παράδοσης υπό το πρίσμα της λυρικής ποίησης».
Μελίνα Ηλιοπούλου και Αναστασία Πετροπούλου, «Η θεά Αφροδίτη ως γυναίκα και ως μητέρα: ένα πορτρέτο βασισμένο στον Ομηρικό ύμνο 5 Υ1 [V] Εἰς Ἀφροδίτην και στην Αἰνειάδα του Βιργιλίου». 

Αχιλλέας Παναγιωτάκης, «Μια υφολογική μελέτη στους Ομηρικούς ύμνους 5 Υ2 [VI] και 5Υ3 [X] Εἰς Ἀφροδίτην».
Χρήστος Πουλόπουλος, «Ο χαρακτήρας του coquus gloriosus στην ποίηση του Σωσιπάτρου».

Ο υποψήφιος διδάκτορας Λατινικής Φιλολογίας, Ε.Κ.Π.Α, Ευθύμιος Μασούρας συμμετέιχε με την εργασία, «Ο Δραματικός ποιητής Σώπατρος ο Πάφιος και το έργο του Γαλάται». 
Στην Γ΄ Συνεδρία με Πρόεδρο τον Ανδρέα Ι. Βοσκό,  συμμετείχαν με εισηγήσεις, ο Δημήτριος Σταμάτης (Λέκτωρ Αρχαίας Ελληνικής Φιλολογίας, Ε.Κ.Π.Α.), «Πελάνα: ἡ Σαλαμὶς ἐν τοῖς Εὔκλου χρησμοῖς (ΑΚυΓ1β΄ 2 F9). Ο Ευριπίδειος Ἐρεχθεύς λούζει στο σεληνόφως την πόλη των Μυστηρίων», ο Ιωάννης Γ. Καλογεράκος (Αναπλ. Καθηγητής Αρχαίας Ελληνικής Φιλοσοφίας, Ε.Κ.Π.Α.), «Ο σοφός κατά τον Ζήνωνα τον Κιτιέα και η φιλοσοφική παράδοση για τη σοφία», η Άννα Ποταμίτη (Ε.ΔΙ.Π., Πανεπιστήμιο Πατρών), «Δύο ανέκδοτα-γρίφοι στο Κλεάρχου Περὶ γρίφων (ΑΚυΓ6 F 113)» και η Αθηνά Παπαχρυσοστόμου (Επίκ. Καθηγήτρια Αρχαίας Ελληνικής Φιλολογίας, Πανεπιστήμιο Πατρών), «Μουσική και μουσικά όργανα στον Σώπατρο».
Ακολούθησε παρουσίαση του μυθιστορήματος Ναϊρί της Χαράς Κοσεγιάν. Ένα μυθιστόρημα του οποίου την έμπνευση άντλησε σε μια από τις πρώτες εκπαιδευτικές αποστολές της Φιλοσοφικής Σχολής του Ε.Κ.Π.Α. στην Κύπρο. Για το βιβλίο μίλησε ο κ. Ανδρέας Βοσκός και αποσπάσματα διάβασε η ηθοποιός, Μαρία Καστάνη. Ο  Μάριος Παπούλιας έπαιξε στο πιάνο και ερμήνευσε το τραγούδι «Ναϊρί» (στίχοι και μουσική: Βαγγέλης Γιαννάκης). 
Το Σεμινάριο ολοκληρώθηκε με σύντομο Μουσικό Πρόγραμμα από την τετράφωνη μικτή Χορωδία του Τμήματος Μουσικών Σπουδών του Πανεπιστημίου Αθηνών, υπό τη Διεύθυνση του Σάββα Ρακιντζάκη.
Με τη στήριξη           

